open-index/open-wikipedia-markdown huggingface dataset:
Mario Mitaj

**Mario Mitaj** (s. 6. elokuuta 2003 Ateena, Kreikka) on albanialainen jalkapalloilija, pelipaikaltaan vasen laitapuolustaja. Hän edustaa Venäjän Valioliigassa pelaavaa Lokomotiv Moskovaa. Hän on pelannut Albanian A-maajoukkueessa vuodesta 2021.

Mitaj nousi kreikkalaisseura AEK Ateenan junioreista edustusjoukkueeseen kaudella 2020–2021. Hän pelasi ensimmäisellä kaudellaan kymmenen Kreikan Superliigan ottelua, kaksi Kreikan cupin ottelua ja yhden Eurooppa-liigan ottelun. Kaudella 2021–2022 hän pelasi edustusjoukkueessa vain yhden Superliigan ottelun ja kaksi Konferenssiliigan karsintaottelua. Hän siirtyi elokuussa 2022 Venäjälle  Lokomotiv Moskovan joukkueeseen. Hän on pelannut ensimmäisellä valioliigakaudellaan 14 ja toisella 21 ottelua. Venäjän cupissa hän on pelannut yhteensä kymmenen ottelua.

Mitaj pelasi Albanian alle 16-, alle 17-, alle 19- ja alle 21-vuotiaiden maajoukkueissa. Hän pelasi Albanian A-maajoukkueessa ensimmäisen kerran maaliskuussa 2021 muutaman minuutin ajan MM-karsintaottelussa San Marinoa vastaan. Hän palasi maajoukkueeseen kesäkuun 2023 EM-karsintaotteluihin ja pääsi vakiokokoonpanoon. Hän on pelannut huhtikuun 2024 loppuun mennessä 11 A-maaottelua, joista kymmenessä täydet minuutit.

## Lähteet
Kleanthes Korinttilainen

**Kleanthes Korinttilainen** (, ) oli antiikin kreikkalainen taidemaalari, joka oli kotoisin Korintista.

Kleanthes oli kreikkalaisen maalaustaiteen varhaisia edustajia, ja Plinius vanhempi ja Athenagoras mainitsevat hänet yhtenä niistä, jota pidettiin koko taiteenalan keksijänä. Hänen tarkkaa ajoitustaan ei tunneta.

Kleantheen tekemistä maalauksista mainitaan yksi, joka esitti Athenen syntyä. Se oli Artemiille omistetussa temppelissä lähellä Alfeios-jokea, ja edusti varhaisen kreikkalaisen taiteen ankaraa tyyliä.

## Lähteet
Kleanthes

**Kleanthes** (, ) voi viitata seuraaviin antiikin aikaisiin henkilöihin:

* Kleanthes Assoslainen (n. 301–232/252 eaa.), stoalainen filosofi; tunnetuin samannimisistä
* Kleanthes Korinttilainen, taidemaalari
* Kleanthes (1. vuosisata eaa.), Cato nuoremman vapautettu ja lääkäri
Tanskan kansallispankki

**Tanskan kansallispankki** () on Tanskan keskuspankki. Sen tehtävänä on muun muassa ylläpitää hintavakautta sekä toimivaa ja turvallista maksujärjestelmää. Sillä on myös yksinoikeus rahan liikkeelle laskemiseen Tanskassa. Pankki perustettiin vuonna 1818 nimellä Nationalbanken i Kjøbenhavn. Nykyinen keskuspankkilaki astui voimaan vuonna 1936. Kansallispankki on itsenäinen instituutio, mutta poliitikoilla on siihen jonkin verran nimitys- ja valvontavaltaa.

## Historia
Tanskan kansallispankin tehtävät ovat lähellä niitä, jotka määriteltiin Kurantbankenille vuonna 1736 – ensimmäiselle tanskalaiselle setelipankille ja rahoituslaitokselle. Se oli aluksi yksityinen pankki, jonka tehtävänä oli edistää ”kauppiaiden ja valmistajien etuja” ja ”oikeudenmukaisen luottolaitoksen turvallista ja muuttumatonta ylläpitoa”.

Jälkimmäinen tehtävä ei onnistunut, kuten vuoden 1813 valtion konkurssi osoittaa. Kurantbanken oli tuolloin muutettu valtionpankiksi, ja kehitys herätti epäluottamusta valtionpankkia kohtaan organisaatiomuotona, erityisesti sen kyvyssä vastustaa poliittisten viranomaisten inflaatiota aiheuttavia luottovaatimuksia.

Rahajärjestelmän uudistamisen yhteydessä perustettiin siirtymäkaudeksi *Rigsbanken* (1813–1818), joka vuonna 1818 muutettiin yksityisomisteiseksi osakeyhtiöksi Nationalbanken i Kjøbenhavn. Järjestelmä, jossa keskuspankki oli täysin yksityisomistuksessa, säilyi voimassa, kunnes vuoden 1936 laki korvasi vuoden 1818 toimiluvan, joka oli myönnetty 90 vuodeksi ja jatkettu vuonna 1907.

## Organisaatio
Tanskan kansallispankin nykyinen organisaatiomuoto on kompromissi yksityisen laitoksen ja valtion pankin välillä. Pankin asema itsenäisenä laitoksena merkitsee sen periaatteellista riippumattomuutta valtionhallinnosta. 

Hallituksella ja parlamentilla on kuitenkin merkittävä vaikutusvalta kansallispankin johdon nimittämisessä, ja talousministeri valvoo pankkia kuninkaallisen pankkikomissaarin ominaisuudessa.

Toisaalta pankki on myös vaikutusvaltainen toimija muussa talouspolitiikassa, esimerkiksi johtokunnan julkisten lausuntojen kautta. Varsinaisia konflikteja keskuspankin ja hallituksen välillä esiintyy harvoin. Pankin ylijäämä kuuluu valtiolle.

## Kuvia

København--kopenhagen-københavns-sporveje-1036471.jpg|Kansallispankin entinen rakennus Holmens Kanalin varrella (J. D. Herholdt, 1870). Talo on sittemmin purettu, ja myös Kööpenhaminan raitiotieliikenne on lakkautettu.

## Lähteet

## Aiheesta muualla

* Pankin verkkosivut
Kolotes Teoslainen

**Kolotes Teoslainen** (, ; 400/300-luku eaa.) oli antiikin kreikkalainen taidemaalari, joka oli kotoisin Teoksesta. Quintilianuksen mukaan Kolotes oli Timanthes Kythnoslaisen aikalainen, ja hänen mainitaan kilpailleen tämän kanssa. Kolotes ajoitetaan toimineeksi vuoden 396 eaa. tienoilla.

## Lähteet
Kratinos (taidemaalari)

**Kratinos Ateenalainen** (, ) oli antiikin kreikkalainen taidemaalari, joka oli kotoisin Ateenasta. Plinius vanhempi mainitsee hänen tehneen maalauksia Ateenan Pompeioniin.

Taidemaalari Eirene oli Kratinoksen tytär ja oppilas.

## Lähteet
Julkulan sairaala

**Julkulan sairaala** oli vuosina 1959–2024 Kuopion Julkulassa toiminut psykiatrinen sairaala. Vuonna 1959 valmistuneen sairaalarakennuksen suunnittelivat Veikko Larkas ja Jaakko Paatela. Alun perin se rakennettiin B-mielisairaalaksi ja sen alkuperäinen nimi oli Kuopion seudun B-mielisairaala. Sairaalan rakennetti kuntainliitto Rakennusvaiheessa se oli Suomen suurin B-mielisairaala. Varsinaisen sairaalarakennuksen lähistölle rakennettiin kolme asuintaloa. Valmistuttuaan siinä oli 355 potilaspaikkaa ja henkilökuntaa 133. Lääkäreitä oli kaksi, ensimmäisen ylilääkäri Else-May Alermo-Salmen lisäksi sairaalassa oli osastonlääkärin virka.   

Julkulan sairaala kuului viimeisinä vuosinaan Pohjois-Savon hyvinvointialueeseen. Sairaalassa toimi loppuvaiheessa nuoriso-, aikuis-, vanhus- ja päihdepsykiatrisia osastoja. Julkulan sairaala lakkautettiin ja psykiatriset osastot siirrettiin Kuopion yliopistollisen sairaalan alueelle rakennettuun uudisrakennukseen, Lainesairaalaan, toukokuussa 2024. Viimeisinä toimintavuosinaan sairaala oli toistuvasti julkisuudessa sisäilmaan ja potilaiden hoitoon liittyvien ongelmien takia. Sairaala oli peruskorjattu vuonna 2009, mikä ei kuitenkaan ratkaissut sisäilmaan liittyviä ongelmia. Viime vuosina julkisuuteen tuotiin esille huolia sairaalan hoitohenkilökunnan työturvallisuudesta, jotka liittyivät osastoilla tapahtuneisiin uhkatilanteisiin. 

Julkulan sairaalassa oli loppuvaiheessa 89 potilaspaikkaa ja siellä hoidettiin potilaita keskimäärin vain kaksi viikkoa, mikä oli vähemmän kuin muissa vastaavissa sairaaloissa. Sairaalan potilashuoneet olivat kahdelle hengelle, mikä ei mahdollistanut yksityisyyttä ja aiheutti hoitohenkilöstön mukaan ajoittain levottomuutta. Uuten sairaalarakennukseen voitiin rakentaa yhden hengen huoneet, mutta potilaspaikkoihin tehtiin vähennyksiä. Potilaspaikkoja vähennettiin siitä huolimatta, että Julkulan sairaala oli viime vaiheissaan usein ylipaikoilla. Ylipaikoitusta oli pyritty vähentämään tiukentamalla sisäänottokriteereitä. Tästä huolimatta esimerkiksi nuorisopsykiatrian osastot saattoivat olla jopa kolmella ylipaikalla.

## Lähteet
Bisan Owda

**Bisan Owda** (; s. 1998 tai 1999) on palestiinalainen toimittaja, aktivisti ja elokuvantekijä, joka on tullut kansainvälisesti tunnetuksi sosiaalisen median videoraporteistaan, jotka dokumentoivat lokakuussa 2023 alkanutta Israelin hyökkäystä Gazan kaistalle osana Gazan sotaa.  

## Elämä
Owdan perhe asui ennen vuonna 2023 alkanutta Gazan sotaa Beit Hanunin kylässä Gazan pohjoisosissa. Israelin hyökkäyksen jälkeen perhe joutui pakenemaan kodistaan.

## Toimittajana
Owda nousi usean muun nuoren palestiinalaistoimittajan tavoin Gazan sodan myötä seuratuiksi tiedonvälittäjäksi ja vaikuttajaksi erityisesti Instagramissa. Toukokuussa 2024 Owdalla oli Instagramissa 4,5 miljoonaa seuraajaa. 

Owdan videoreportaaseja ovat levittäneet myös perinteiset mediatalot, kuten televisiokanavat ABC News ja CBS News sekä Yhdistyneen kuningaskunnan yleisradioyhtiö BBC. Owdan videot alkavat useimmiten lauseella ”Tässä on Bisan Gazasta ja olen edelleen elossa.” (”It’s Bisan from Gaza and I'm still alive”).

## Tunnustukset
Toukokuussa 2024 Owdan Al Jazeeran verkkokanava AJ+:lle tekemän verkkosarjan ensimmäinen jakso ”It’s Bisan from Gaza and I'm Still Alive” palkittiin uutiskategorian Peabody-palkinnolla. Owda omisti palkinnon Israelin sotatoimia palkinnon antamishetkellä protestoineille yliopisto-opiskelijoille ja muille, jotka ovat osoittaneet mieltään palestiinalaisten tukena. 

Elokuussa 2024 Owda nimettiin myös uutis- ja dokumenttikategorian Emmy-ehdokkaaksi, mikä sai Israelia tukevan viihdeteollisuuden järjestön vaatimaan, että Owdan ehdokkuus vedetään "antisemitismin levittämisen ja väkivallan hyväksymisen" vuoksi. Hän kuitenkin voitti palkinnon dokumenttien ja uutisten sarjassa.  

## Lähteet
Ktesidemos

**Ktesidemos** (, ; toimi n. 350 eaa.) oli antiikin kreikkalainen taidemaalari. Hän oli Antifiloksen, Apelleen aikalaisen, opettaja. Plinius vanhempi mainitsee Ktesidemoksen tekemiksi kaksi maalausta, joista toinen esitti Oikhalian valtausta ja toinen Laodameian tarinaa. Niiden tyylistä ei tiedetä mitään.

## Lähteet
Ktesilokhos

**Ktesilokhos Kolofonlainen** (, ; 300-luku eaa.) oli antiikin kreikkalainen taidemaalari. Hän oli Apelleen oppilas ja mahdollisesti veli. Hänet tunnettiin Dionysoksen syntyä esittäneestä maalauksesta, jota pidettiin huvittavana.

## Lähteet
Melanthios Sikyonlainen

**Melanthios Sikyonlainen** (, ; joskus *Melanthos*, , ) oli antiikin kreikkalainen taidemaalari, joka oli kotoisin Sikyonista ja edusti kaupungin niin kutsuttua sikyonlaista koulukuntaa.

Melanthios oli Apelleen aikalainen ja opiskeli yhdessä tämän kanssa Pamfiloksen oppilaana noin vuonna 332 eaa. Plinius vanhemman mukaan hänen sanottiin olleen Apellesta parempi yhdessä asiassa, sommittelussa. Melanthios mainitaan myös yhdeksi Apelleen opettajista.

Melanthiosta pidetään yhtenä kreikkalaisen maalaustaiteen parhaista värien käyttäjistä. Plinius mainitsee hänet yhtenä neljästä suuresta taidemaalarista, jotka tekivät ”kuolemattomia teoksia” vain neljällä värillä. Melanthioksen maalauksista mainitaan vain yksi, Sikyonin tyranni Aristratoksen muotokuva, jossa tämä esitettiin triumfivaunuissa yhdessä voitonjumalatar Niken kanssa. Sen maalasivat Melanthios ja hänen oppilaansa Apelles mukaan lukien. Plutarkhos kertoo, kuinka tyranneja kohtaan tunnettu viha oli myöhemmin niin suuri, että Aratos Sikyonlainen määräsi teoksen tuhottavaksi. Taidemaalari Nealkes sai kuitenkin Aratoksen heltymään niin, että lopulta päätettiin vain poistaa Aristratos itse maalauksesta. Niin Nealkes poisti hänet maalauksesta ja maalasi tilalle palmupuun. Aristratoksen jalka jäi kuitenkin ilmeisesti vahingossa maalaukseen. Plutarkhos kertoo myös Melanthioksen teoksen nauttimasta arvostuksesta.

Melanthios kirjoitti myös teoksen nimeltä *Maalaustaiteesta* (). Diogenes Laertios lainaa siitä katkelman, jonka mukaan taideteoksissa tulee olla tiettyä omapäisyyttä ja jäykkyyttä. Plinius käytti Melanthiosta lähteenään *[[Naturalis historia]]* -teoksensa kirjalle XXXV.

## Lähteet
Melanthios

**Melanthios** (, ) voi viitata seuraaviin:

* Melanthios, Odysseuksen vuohipaimen kreikkalaisessa mytologiassa
* Melanthios Ateenalainen, tragediakirjailija
* Melanthios Sikyonlainen (300-luku eaa.), taidemaalari
* 12973 Melanthios, asteroidi.

## Lähteet
Mikon Ateenalainen

**Mikon Ateenalainen** (, ; 400-luku eaa.) oli antiikin kreikkalainen taidemaalari ja kuvanveistäjä, joka oli kotoisin Ateenasta.

## Elämä

Mikonin elämästä ei tiedetä antiikin lähteistä paljoakaan. Hän oli Fanokhoksen poika ja Polygnotoksen aikalainen, ja toimi klassisen kauden alkupuolella noin vuoden 460 eaa. tienoilla.

## Teokset

Plinius vanhemman mukaan Mikon oli Polygnotoksen kanssa ensimmäisiä, joka käytti väreinä vaaleaa attikalaista okraa sekä mustaa, joka oli saatu poltetuista viinirypäleiden kuorista tai viininoksista. Varro mainitsee hänet yhtenä niistä varhaisemman ajan taidemaalareista, joiden perinteisestä muotokielestä erkanemalla myöhemmät taiteilijat, kuten Apelles ja Protogenes, veivät maalaustaiteen aikansa huipulle.

Mikonin maalauksiksi mainitaan seuraavat:

* *Amatsonomakhia* – Maalaus, joka esitti amatsonomakhiaa eli Theseuksen ja ateenalaisten taistelua amatsoneja vastaan, ja joka sijaitsi Ateenan Stoa poikilessa. Pliniuksen mukaan Mikon teki stoan maalaukset maksusta, kun taas Polygnotos työskenteli ilmaiseksi.
* *Marathonin taistelu* – Vuoden 490 eaa. Marathonin taistelua esittänyt maalaus, joka oli myös Stoa poikilessa, ja jonka tekijäksi mainitaan yleensä Panainos, mutta johon Mikon ja Polygnotos ilmeisesti myös osallistuivat. Heidät määrättiin 30 minan suuruisiin sakkoihin siksi, että barbaarit oli maalattu suuremmiksi kuin kreikkalaiset. Maalauksessa ollut tunnettu ja kiitetty kohta, uskollinen koira joka oli seurannut omistajaansa taisteluun, laitettiin joskus Mikonin ja joskus Polygnotoksen nimiin.
* Mikon maalasi myös kolme Theseionin eli Theseukselle omistetun pyhäkön seinistä. Yhdellä seinällä oli maalaus amatsonomakhiasta. Toisella seinällä oli maalaus kentauromakhiasta eli kentaurien ja lapiittien välisestä taistelusta, jonka keskiössä oli kentaurin surmannut Theseus. Kolmannen seinän maalauksen aihetta Pausanias ei tunnistanut. Mikon vaikuttaa saaneen apua Polygnotokselta näihin teoksiin.
* Mikon ja Polygnotos tekivät maalauksia yhdessä myös Anakeioniin eli dioskuureille omistettuun temppeliin. Mikon teki sinne maalauksen, joka esitti Iasonia ja argonautteja, joko heidän lähtöään tai paluutaan. Polygnotoksen aiheena oli Leukippoksen tytärten ryöstö.

Mikonin kerrotaan olleen erityisen taitava maalaamaan hevosia. Esimerkiksi argonautteja esittäneessä maalauksessa hän kiinnitti erityistä huomiota Akastokseen ja tämän hevosiin. Hevosista kirjoittanut Simon Hippiatrikos kuitenkin löysi hänen hevosistaan virheitä: Mikon oli maalannut ripset niiden alempiin silmäluomiin. Tarinan toisessa versiossa sama virhe laitetaan Apelleen nimiin.

Kerrotaan, että eräässä maalauksistaan Mikon esitti erään Buteen murskautuneena kiven alle, niin että vain hänen päänsä oli näkyvissä. Tästä tulivat nopeasti tekemistä tarkoittaneet sanonnat ”piirtää Mikonin Butes” () ja ”nopeammin kuin Butes” ().

Mikon oli myös kuvanveistäjä, ja teki patsaan 77. olympiadin Olympian kisojen pankration-voittajasta Kalliaasta. Pausanias sanoo suoraan, että veistoksen teki taidemaalari Mikon, ja myös ajoitus sopii häneen.

## Lähteet
Mikon nuorempi

**Mikon** (, ) oli antiikin kreikkalainen taidemaalari, jonka Plinius vanhempi mainitsee taidemaalari Timareten isänä, ja erottaa hänet tunnetummasta taidemaalari Mikonista epiteetillä *minor* (”nuorempi” tai ”vähäisempi”).

## Lähteet
Herbie Flowers

**Brian Keith ”Herbie” Flowers** (19. toukokuuta 1938 Isleworth, Middlesex – 5. syyskuuta 2024) oli brittiläinen basisti ja tuubisti. Hän oli 1960-luvun jälkipuoliskolla Englannin toiseksi tuotteliain sessiobasisti heti John Paul Jonesin jälkeen, ja 1970-luvun loppuun mennessä hän oli soittanut noin 500 menestyskappaleella. 

Flowers oli vuonna 1970 mukana perustamassa Blue Mink -yhtyettä. Ensimmäisen sooloalbuminsa, *Plant Life*, hän julkaisi 1975.

## Lähteet
Gustaf Mauritz Pauli

**Gustaf Mauritz Pauli** (15. huhtikuuta 1808 Tukholma – 6. maaliskuuta 1839 Pietari) oli ruotsalainen voimistelun, uinnin ja miekkailun opettaja, joka perusti Suomen ensimmäisen julkisen voimistelulaitoksen.

## Henkilöhistoria
Paulin vanhemmat olivat everstiluutnantti Gustaf Adolf Pauli ja Vendla Octavia Trafvenfelt ja puoliso vuodesta 1835 Clara Catharina Bergström (1816–1869). Pauli oli miekkailun, voimistelun ja uinnin opettaja Tukholmassa ja Helsingissä 1829–1832 ja sitten keisarillisen henkikaartin kadettikoulun voimistelunopettaja ja voimistelun ylitarkastaja Pietarissa.

Pauli julkaisi jo parikymmentävuotiaana yhden ensimmäisistä Ruotsissa ilmestyneistä uimaoppaista. Helsinkiin hän tuli vuoden 1829 lopulla Suomen kaartin miekkailunopettajaksi ja jatkoi siellä myös voimistelun ja uinnin opetusta. Hän oli kaupungin ensimmäisiä uimataidon opettajia. Seuraavana vuonna Pauli sai keisarilta luvan perustaa Helsinkiin voimistelulaitoksen, joka avattiin tammikuussa 1831 Sederholmin talossa. Pauli siirtyi Pietariin syksyllä 1832, loi siellä uran keisarillisen henkikaartin kadettikoulun voimistelunopettaja ja tietynlaisena virkamiehenä ja perusti perheen. Ura jäi kuitenkin melko lyhyeksi, kun Pauli menehtyi 1839 vain 30-vuotiaana isoonrokkoon.

## Julkaisuja
* *Preceptor i simm-konsten*, 1829

## Lähteet

## Aiheesta muualla
*
Le Chevrotin

**Le Chevrotin** on ranskalainen vuohen maidosta tehty juusto. Se valmistetaan kokonaan maatilalla kypsentämättä puristamalla. Kun juusto laitetaan myyntiin, valmistamisesta on kulunut ainakin kolme viikkoa. Juuston valmistus alkaa vähintään 14 tunnin kuluttua maidon lypsämisestä ja näin ravintoaineet säilyvät alkuperäisinä. Juustoa pidetään kosteassa tilassa 5-9 päivää ja kellarissa 2 viikkoa. Juusto on muodoltaan litteä lieriö ja se on väriltään valkoinen. Se on sileä ja homogeeninen ja maultaan mieto. Le Chevrotin on AOP-juusto, joka on San-suojeltu. Sitä on valmistettu 300 vuoden ajan.

## Lähteet
Cornovit

**Cornovit** (*Cornovii*) olivat muinainen kelttiheimo, joka asui Britanniassa ordovikien itäpuolella nykyisen Shropshiren, Cheshiren ja Staffordshiren alueilla. Heidän eteläpuolellaan asuivat dobunnit ja länsipuolella demetat sekä koillispuolella brigantit. Cornoveilla ei ilmeisesti ollut varsinaista pääkaupunkia, mutta heidän alueeltaan on löydetty runsaasti rautakautisia mäkilinnoja. Cornovit lienevät eläneet paimentolaiselämää, eivätkä he lyöttäneet omia kolikoita. 

## Lähteet
Perfume of the Timeless

**Perfume of the Timeless** on Nightwish-yhtyeen ensimmäinen single studioalbumilta Yesterwynde. Se julkaistiin 21. toukokuuta 2024 ja on yhtyeen ensimmäinen kappale jossa bassoa soittaa Jukka Koskinen, korvaten Marko Hietalan. Ennen julkaisua Tuomas Holopainen kuvaili kappaletta 8 ja puoli minuuttia kestäväksi kappaleeksi, jossa kertosäe alkaa kohdassa 3:30. Kappaleesta julkaistiin myös musiikkivideo.

## Kansitaide

Singlen kansi on englantilaisen valokuvaajan Frank Meadow Sutcliffen teos jossa nuori nainen auttaa vanhempaa naista kerimään villaa. Se on kuvattu 1800-luvun lopulla North Yorkshiressa. Yhtyeen kansikuva on muunnos tästä kuvasta, laulaja Floor Jansen on nuoremman naisen tilalla.

## Kappaleet

 

## Esiintyjät

* Tuomas Holopainen – kosketinsoittimet
* Emppu Vuorinen – kitarat
* Floor Jansen – laulu
* Troy Donockley – Irlantilainen säkkipilli, tinapilli, busuki, kitarat, laulu, taustalaulu
* Kai Hahto – rummut
* Jukka Koskinen – basso

## Lähteet
Masoalan niemimaa

**Masoalan niemimaa** on Madagaskarin saarella sijaitseva niemimaa. Se sijaitsee saaren koillisosassa ja on noin 50&nbsp;km leveä ja noin 70&nbsp;km pitkä.

Ilmastollisesti Masoalan niemimaalla vuorottelevat kaksi kautta: maaliskuusta elokuulle kestävä kostea ja viileähkö eteläinen talvi sekä syyskuusta helmikuulle kestävä kuuma ja kuiva eteläinen kesä.

Suuri osa Masoalan niemimaasta kuuluu Masoalan kansallispuistoon, joka on osa UNESCOn maailmanperintökohdetta. Alue on biodiversiteetiltään hyvin rikas ja siellä elää muun muassa kymmenen makilajia, kuusi Eupleridae-heimon petoeläintä, ainakin neljä tanrekkilajia ja kolme lepakkolajia sekä monia erilaisia jyrsijälajeja, joista osa on alkuperäisiä ja osa muualta tulleita tulokaslajeja. Alueen eläinlajeista 48&nbsp;prosenttia on uhanalaisia. Kansallispuistoalueella asuu lisäksi yli 85&nbsp;000 ihmistä noin 250 kylässä. Heistä suurin osa hankkii elantonsa pääasiassa maataloudesta kasvattaen perusviljelyskasvinaan riisiä.

## Lähteet
Matúš Šutaj Eštok

**Matúš Šutaj Eštok** (s. 4. helmikuuta 1987 Michalovce, Tšekkoslovakia) on slovakialainen poliitikko, joka on toiminut maansa sisäministerinä lokakuusta 2023. Šutaj Eštok on HLAS – sociálna demokracia -puolueen puheenjohtaja.

## Ura
Šutaj Eštok valmistui Bratislavan Comenius-yliopiston oikeustieteellisestä tiedekunnasta vuonna 2012, minkä jälkeen hän työskenteli muun muassa varapääministerin neuvonantajana sekä lakimiehenä.

Slovakian vuoden 2020 parlamenttivaaleihin Šutaj Eštok osallistui Smer-SD puolueen listalta. Hän tuli valituksi 5 049 äänellä. Kuitenkin jo saman vuoden kesäkuussa hän siirtyi Peter Pellegrinin perustamaan HLAS – sociálna demokracia puolueeseen, jonka kaikki jäsenet olivat vanhoja smeriläisiä. Hlas pysyi vuonna 2020 alkaneen vaalikauden oppositiossa.

Šutaj Eštok nimettiin Slovakian sisäministeriksi Ficon neljänteen hallitukseen vuoden 2023 vaalien jälkeen. Häntä vastaan nostettiin epäluottamuslause jo marraskuussa 2023, kun oppositio syytti hänen rikkoneen lakia erottaessaan Robert Ficon edellisen pääministerikauden rikoksia tutkineita poliiseja. Myös Šutaj Eštokin toimet Slovakian Unkarin vastaisella rajalla olivat osa äänestyksen perusteluita. Epäluottamuslause kaatui kun sen puolesta äänesti 61 kansanedustajaa 136:sta paikalla olleesta.

Toukokuussa 2024 tapahtuneen pääministeri Ficon murhayrityksen jälkeen Šutaj Eštokin eroamista on vaatinut muun muassa entinen pääministeri Igor Matovič.

Šutaj Eštok valittiin Hlasin puheenjohtajaksi kesäkuun 2024 puoluekokouksessa Pellegrinin voitettua kevään presidentinvaalit.

## Lähteet
Kalevan lastentalo

**Kalevan lastentalo** on Tampereen Kalevassa vuonna 1953 valmistunut arkkitehti Tapani Nirosen suunnittelema entinen päiväkoti. Talo on ollut valmistuessaan Suomen suurin lastentalo. Talon tontti rajoittuu pohjoisessa Saukonpuistoon, idässä Alvar Aallon suunnittelemiin Pekolan taloihin, etelässä Ilmarinkatuun ja lännessä Petsamonkatuun. Rakennus on suojeltu kaavalla.

## Lähteet
Iberialainen kinkku

**Iberialainnen kinkku** on espanjalainen kinkku. Se tehdään iberiansian lihasta ilmakuivausmenetelmää käyttäen. Kinkun maku on hiukan pähkinämäinen. Iberialaisia kinkkuja luokitellaan käyttäen valkoisia, vihreitä, punaisia ja mustia leimoja sen mukaan, kuinka suuri osa kinkkutuotteesta on iberainsianlihaa, onko siat kasvatettu sikalassa vai ovatko ne olleet vapaina ja mitä niiden ravinto on ollut.

## Lähteet
Zensolence

**Zensolence** on säveltäjä Osmo Tapio Räihälän kolmas sävellyslevy (0022030KAI). Se ilmestyi toukokuussa 2024. Levyn julkaissut yhtiö on itävaltalainen, nykytaidemusiikkiin keskittynyt KAIROS.

Levy esittelee Räihälän kamarimusiikkiteoksia siten, että mukana on myös vokaalimusiikkia ja live-elektroniikkaa. Sillä esiintyvät sopraano Olga Heikkilä, kanteletaiteilija Eija Kankaanranta, viulisti Maria Puusaari, Uusinta Ensemble sekä Kamus-jousikvartetti. Suomenkielisten vokaalimusiikkiteosten tekstit ovat kirjoittaneet Riina Katajavuori ja Suvi Valli. Teoksen *Zen* tekstit ovat zenbuddhististen tekstien ranskannoksia. 

## Kappaleet
#
# (teksti Riina Katajavuori)
# (teksti Suvi Valli)
#
# (tekstit Zen Seungsahn, Zen Dōgen)

## Esiintyjät
* Eija Kankaanranta (1)
* Maria Puusaari (1-3, 5)
* Olga Heikkilä (2, 5)
* Uusinta Ensemble (2, 5)
* Kamus-kvartetti (4)

;Muut tekijät
* Anders Pohjola – äänittäjä
* Osmo Tapio Räihälä – tuottaja
* Enrique Fuentes – kannen kuvittaja

## Lähteet
Polyfenyleeni

**Polyfenyleeni** eli **PPP** on aromaattinen polymeeri, jonka monomeeri on bentseeni. Yhdistettä voidaan käyttää muun muassa avaruustekniikassa ja sähköäjohtavana polymeerinä.

## Ominaisuudet
Polyfenyleeni on amorfinen polymeeri. Se kestää sulamatta ja hajoamatta jopa yli 600&nbsp;°C:n lämpötiloja. Yhdiste ei liukene veteen eikä orgaanisiin liuottimiin. Polyfenyleenin tiheys on 1,19–1,84 g/cm3. Polyfenyleeni itsessään on sähköneriste (sähkönjohtavuus 10-12 S/cm), mutta douppaamalla esimerkiksi arseenipentafluoridilla tai antimonipentafluoridilla siitä saadaan puolijohde.

## Valmistus ja käyttö
Polyfenyleenin valmistamiseen on monia tapoja. Ensimmäisenä käytetty tapa oli p-diklooribentseenin ja natriumin reaktio. Bentseenistä sitä saadaan kuumentamalla Lewis-happokatalyyttien, esimerkiksi alumiinikloridin tai rauta(III)kloridin, läsnä ollessa tai sähkökemiallisesti. Bentseeni voidaan hapettaa bakteerien avulla 5,6-dihydroksisykloheksa-1,3-dieeniksi, josta muodostetaan esteri ja tämän jälkeen polymeeri radikaalipolymeroinnilla. Kuumennettaessa tätä polymeeriä muodostuu polyfenyleeniä.

Polyfenyleenistä tehdään kuituja, kalvoja ja pinnoitteita, mutta sen liukenemattomuus ja sulamattomuus tekevät sen työstöstä vaikeaa. Polyfenyleeniä käytetään avaruustekniikassa, rakettimoottoreiden osissa, ledeissä ja elektrodimateriaalina.

## Lähteet
Taibhdhearc na Gaillimhe

**Taibhdhearc na Gaillimhe** (usein lyhyemmin myös **An Taibhdhearc**) on vuonna 1928 perustettu iirinkielinen teatteri Galwayssa Middle Street-kadulla Irlannissa.

## Historia

Taibhdhearc na Gaillimhe perustettiin valtion tuella vuonna 1928. Teatterin ensimmäinen esitys oli Micheál Mac Liammóirin alkujaan englanniksi käsikirjoittama ja myöhemmin iiriksi kääntämä *Diarmuid agus Gráinne*, joka esitettiin 27. elokuuta 1928. Teatteria pidettiin sen alkuvuosina suhteellisen menestyneenä, ja tästä kunnia annettiin suurelta osin teatterin ohjaajana toimineelle Mac Liammóirille. Huomattava osuus oli kuitenkin myös Galwayn University Collegen akateemikoilla ja oppilailla sekä Irlannin asevoimien iirinkielisen pataljoonan sotilaiden tuella.

Menestys tavallisen paikallisen iirinkielisen väestön keskuudessa oli vähäisempää. Teatteri ei saanut kokoon omaa ammattimaista näyttelijäryhmää. Teatterissa oli näytellyt tunnettuja näyttelijöitä, kuten Frank Dermody, Siobhán McKenna,
Walter Macken, Mick Lally ja Maolíosa Stafford. Monet heistä eivät kuitenkaan jääneet teatterille vaan jatkoivat uraansa englanniksi.  Teatterin toiminnan historiaa ovat leimanneet ajoittaiset laskusuhdanteet ja satunnaiset menestykset.

## Lähteet
Luettelo Saint Vincent ja Grenadiinien kenraalikuvernööreistä

**Saint Vincent ja Grenadiinien kenraalikuvernööri** () on Saint Vincent ja Grenadiinien hallitsijan Charles III:n edustaja Saint Vincent ja Grenadiineilla.

## Historia
Virka perustettiin vuonna 1979, kun Saint Vincent ja Grenadiinit itsenäistyi. Ensimmäisenä kenraalikuvernöörinä toimi Sydney Gun-Munro, joka toimi aikaisemmin Saint Vincentin siirtomaan kuvernöörinä kuvernöörinä.

Nykyisenä kenraalikuvernörinä toimii Susan Dougan, joka vannoi virkavalansa 1. elokuuta 2019. Hän on myös ensimmäinen virassa toimiva nainen.

## Valtaoikeudet ja nimittäminen
Maan perustuslain mukaan kenraalikuvernöörin tehtäviä ovat muun muassa pääministerin ja korkea-arvoisten virkamiehien nimittäminen, perustuslain noudattamisen valvominen sekä ottaa vastaan ulkomaalaiset suurlähettiläät ja näiden valtakirja. Kenraalikuvernööri voi myös edustaa maataan ulkomaanmatkoilla.

Kenraalikuvernöörin kauden pituus on virallisesti *[[hänen majesteettinsa tahdosta]]*.

## Luettelo kenraalikuvernööreistä

Lähde:

## Lähteet
Mortsel

**Mortsel** on kaupunki Antwerpenin eteläpuolella Antwerpenin provinssissa, Flanderissa, Belgiassa. Vuonna 2018 siellä oli 25&nbsp;824 asukasta.

Amerikkalaiset joukot iskivät 5. huhtikuuta 1943 Mortseliin 82 pommikoneella, mutta suurin osa pommeista osui kohteen ulkopuolelle. Pommituksen kohteeksi joutui useita kouluja ja kokonainen lapsisukupolvi pyyhkiytyi pois. Kaikkiaan uhriksi joutui 936 kaupungin asukasta, joista 258 oli alle 18-vuotiaita lapsia.

## Tunnettuja asukkaita
* Pieter-Jan Hannes (s. 1992), juoksija

## Katso myös
* Luettelo Belgian kaupungeista
## Lähteet
Halttula

**Halttula** on asuinalue Perämeren rannalla Kuivaniemen Iissä. Halttula sijaitsee Kuivaniemestä kymmenen kilometriä lounaaseen. Halttulantie johtaa nelostieltä Lahtelantielle, joka vie Kuivaniemen kirkonkyläntielle. Alueella on vakituista asutusta ja kesämökkejä. Alueen länsipäässä on Kaakkurinniemi ja grillikota. Läheisiä saaria edustalla ovat Onsajanmatala ja Halttulanmatala.
Luettelo Oklahoman kuvernööreistä

Tämä on **luettelo [[Oklahoma|Oklahoman]] osavaltion kuvernööreistä** (). Kuvernööri on osavaltion korkein toimeenpanevaa valtaa käyttävä henkilö. Kuvernööri johtaa osavaltion hallitusta ja käyttää jonkin verran myös itse lainsäädännöllistä valtaa käyttämällä esim. veto-oikeuttaan. Osavaltion perustuslain mukaan kuvernöörin täytyy pitää vuosittain puhe osavaltion tilasta Oklahoman lainsäädäntöelimelle. Lisäksi kuvernööri on virkansa puolesta Oklahoman kansalliskaartin ylipäällikkö, ellei Yhdysvaltain presidentti ole erikseen ottanut tätä komentoonsa.

Nykyisenä kuvernöörinä toimii republikaanista puoluetta edustava Kevin Stitt, joka vannoi virkavalansa 14. tammikuuta 2019.

## Pätevyysvaatimukset
Oklahoman perustuslain mukaan kuvernööriksi (ja varakuvernnöriksi) valittavan henkilön tulee täyttää seuraavat ehdot:

* väh. 31-vuotias
* Yhdysvaltain kansalainen
* on ollut äänioikeutettu Oklahomassa väh. 10 vuotta ennen kuvernööriksi valintaa

Virkakauden pituus on neljä vuotta ja sama henkilö voidaan valita kuvernööriksi vain kahdesti elämänsä aikana.

## Palkka ja etuudet
Vuonna 2020 kuvernöörin palkkio oli 147 000 dollaria vuodessa.

Kuvernöörin virka-asuntona toimii kuvernöörin kartano, joka valmistui vuonna 1928.

## Luettelo kuvernööreistä

Lähde:

## Lähteet
Gud var min pappa men han kunde inte krama mig

**Gud var min pappa men han kunde inte krama mig** on Jennifer Granqvistin autofiktiivinen ja uskonnollisaiheinen runokokoelma, joka julkaistiin Turussa 2023. Kirjan kustansi Kita.

## Kuvaus teoksesta
### Sisältö
*Gud var min pappa men han kunde inte krama mig* on kokoelma Jennifer Granqvistin kirjoittamia runoja, jotka käsittelevät varsinkin kristinuskon rajoittavuutta. Jumala kuvataan etäisenä ja poissaolevana isänä. Teos on niin sanottua autofiktiota, eli se yhdistelee fiktiivistä ainesta omaelämäkerrallisuuteen. *[[Västra Nyland]]* kuvasi Grandqvistin kirjoitustapaa ”sensuroimattomaksi”.

### Rakenne
Grandqvist hyödyntää paljon vastakohtaisuuksia ja tuo runsaasti esiin uskonnollisia kliseitä. Hänen runoissaan saatetaan leikitellä sanojen eri konnotaatioilla ja merkityksillä runojen sisälläkin.

## Vastaanotto
Granqvistin esikoisteos sai yksimielisen kiittävän vastaanoton. ”Granqvist onnistuu pukemaan sanoiksi kokemuksen sisäisestä uskonnollisesta konfliktista, mikä on tärkeää [tässä] uskonnollisen ja poliittisen polarisoitumisen ajassa”, kirjoitti *[[Hufvudstadsbladet]]in* Jenny Jarlsdotter Wikström. Nicko Smith *Västra Nylandista* säesti: ”*Gud var min pappa men han kunde inte krama mig* -runokokoelman lukeminen tuntuu luissa ja ytimissä.” Hänen mukaansa teos toimii kokonaisuutena, koskettaa ja on vaikuttava, ajankohtainen ja esikoisteokseksi harvinaislaatuinen.

## Lähteet
Neulakapina

**Neulakapina** on Teija Veijolan vuonna 2024 ilmestynyt kokeellinen pienoisromaani. Kirjan julkaisi Kita.

## Juoni

*Neulakapina* sijoittuu Turkuun. Kirjan päähenkilö on isoäiti, joka perustaa käsityöperinteitä elvyttävän ryhmän. Muilta salaa isoäiti on löytänyt keinon, jolla neulat toimivat itsenäisesti hänen ohjaaminaan. Neulat lakkaavat kuitenkin uskomasta isoäitiä ja päättävät toimia omin päin.

## Romaanin vaiheet
### Kirjoitusprosessi

Veijola aloitti Ulla Jokisalon taiteesta inspiroituneena *Neulakapinan* kirjoittamisen Turun Kirjan talon kirjoittajakurssilla.

### Julkaisu

Kita julkaisi *Neulakapinan* vuonna 2024. Kirja oli neljä vuotta aiemmin perustetulle Kitalle sen ensimmäinen proosateos. Teoksen julkistamistilaisuus pidettiin maaliskuun loppupuolella Turun Kirjan talon tiloissa, missä Veijolaa myös haastateltiin samalla. Tapahtuman yleisöä oli kehotettu ottamaan omat neulontatarvikkeet mukaan. Myöhemmin samana vuonna Veijola esitteli teostaan Turun kirjamessuilla.

## Vastaanotto

Finnan arvosteluissa *Neulakapinan* keskimääräinen tähtiarvosana on 4,75 tähteä. Vastaava arvosana on Goodreadsissa 2,67.

## Kirjallinen tyyli

Veijola luokittelee *Neulakapinan* kokeilevaksi proosaksi. Hän yhdistelee kirjassaan ihmeenomaisia tapahtumia sekä elementtejä, joiden tarkoituksena on herättää lukijassa kauhun tunnetta.

## Huomautukset

## Lähteet
Kim Sejeong

**Kim Sejeong**, taiteilijanimi **Sejeong**, (; s. 28. elokuuta 1996) on etelä­korealainen laulaja ja näyttelijä. Hän on laulanut muun muassa yhtyeissä I.O.I ja Gugudan. 

## Ura
Sejeong sijoittui toiseksi Mnetin tyttöryhmien selviytymisohjelmassa Produce 101, ja hänestä tuli projektityttöryhmä I.O.I:n jäsen. Hän oli myös jäsen Jellyfish Entertainmentin tyttöryhmässä Gugudan. Hän on tällä hetkellä aktiivinen sooloartisti ja näyttelijä. Hän on näytellyt muun muassa päärooleissa ​​televisiosarjoissa *School 2017* (2017), *[[The Uncanny Counter]]* (2020–2023) ja *Business Proposal* (2022). Kim julkaisi ensimmäisen täyspitkän sooloalbuminsa vuonna 2023 nimeltä ”Door”. Siihen sisältyvät myös singlet ”Voyage” ja ”Top or Cliff”.

Kim Se-jeong syntyi 28. elokuuta 1996 Gimjessä, Pohjois-Jeollan maakunnassa, mutta muutti Anyangiin Gyeonggiin, missä hän asui äitinsä ja vanhemman veljensä kanssa tätinsä talossa. Hänen vanhempansa erosivat, kun hän oli lapsi, ja äiti jäi yksin kasvattamaan häntä ja hänen veljeään. Hän on aiemmin ilmoittanut, että hän ei ottanut yhteyttä isäänsä ennen kuin hän kävi yläkoulua kolmatta vuotta. Ennen ensiesiintymistään Kim osallistui yleisurheilukilpailuihin ala- ja yläasteella ja kuului lukionsa teatterikerhoon. Kim läpäisi Jellyfish Entertainmentin koe-esiintymiset 3 000:1 -suhteen kilpailun kautta, ja hänestä tuli harjoittelija. Kim opiskelee käytännön musiikkia Hanyangin naisyliopistossa.

Samana vuonna Kim näytteli myös toisessa SBS-televisiosarjassa *[[Today's Webtoon]]* yhdessä Choi Danielin ja Nam Yoon-sun kanssa. Kimin ensimmäinen yksinfanitapaaminen oli tarkoitus pitää Yes24 Live Hallissa 26. maaliskuuta 2022, mutta se siirrettiin myöhemmin huhtikuun 23. päivään, kun hän sai positiivisen tuloksen COVID-19-testissä. Kim piti ensimmäiset ulkomaiset fanitapaamisensa Indonesiassa, Thaimaassa ja Japanissa 4.–11. marraskuuta 2022. Kim voitti vuoden 2023 Asia Artist Awards -gaalassa Popularity Awardin ja parhaan miespääosan palkinnon. Kim isännöi vuoden 2022 SBS Drama Awards -tilaisuutta yhdessä Business Proposalin kanssa. Tilaisuudessa esiintyivät myös näyttelijä Ahn Hyo-seop ja koomikko Shin Dong-yup. Esityksestään Business Proposalissa Kim voitti Top Excellence -palkinnon, näyttelijänä minisarjan romanssi-/komediadraamapalkinnon ja parhaan parin palkinnon Ahnin kanssa. Heinäkuussa 2023 Kim esiintyi elokuvan *[[The Uncanny Counter]]* toisella kaudella, jossa hän toisti roolinsa Do Ha-nana. Elokuussa 2023 ilmoitettiin, että Kim aloittaa ensimmäiselle soolokonserttikiertueelleen 10 maassa, ja se alkaa Soulissa 23. ja 24. syyskuuta. Samassa kuussa Kim julkistettiin yhdeksi todellisuuskilpailusarjan Universe Ticket (2023) mentoreista. Kim julkaisi ensimmäisen studioalbuminsa *Door* () 4. syyskuuta 2023. Kimin oli aloittaa syksyllä 2023 teatterinäyttelijänä näytelmässä *Temple*.

## Lähteet

## Aiheesta muualla
Sykkylvenin kirkko

**Sykkylvenin kirkko** () on Sykkylvenin kunnassa Møren ja Romsdalin läänissä Norjassa sijaitseva betonikirkko vuodelta 1990.
## Lähteet

## Aiheesta muualla
Ikornnes

**Ikornnes** on taajama Sykkylvenin kunnassa Møren ja Romsdalin läänissä Norjassa. Taajaman pinta-ala on tasan yksi neliökilometri ja asukasluku 843 vuonna 2023. Ikornesissa on  Norjan suurimman huonekaluvalmistajan Ekornesin pääkonttori ja tehdas.

Ikornnes kirke fra KMB.jpg|Ikornnesin kirkko

## Lähteet
Straumgjerde

**Straumgjerde** on taajama Sykkylvenin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 451 vuonna 2023.
## Lähteet
Ekornes

**Ekornes AS** on Norjan suurin huonekaluja valmistava yritys. Sen kotipaikka on Ikornnes Sykkylvenin kunnassa, jossa se perustettiin vuonna 1934. Ekornesin tuotemerkkejä ovat muun muassa Stressless ja Svane. Vuonna 2018 kiinalainen Qumei Home Furnishing Group osti Ekornesin 5,1 miljardilla Norjan kruunulla.
## Lähteet

## Aiheesta muualla
* Yrityksen verkkosivut
Edvard Drabløs

**Edvard Drabløs** (1. huhtikuuta 1883 Sykkylven – 27. huhtikuuta 1976 Oslo) oli norjalainen näyttelijä, teatteriohjaaja ja Det Norske Teatretin johtaja vuosina 1915–1916 sekä 1950–1951.
## Lähteet

## Aiheesta muualla
Aure (Sykkylven)

**Aure** eli **Sykkylven** on taajama Sykkylvenin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 3,6 neliökilometriä ja asukasluku 4&nbsp;413 vuonna 2023.
## Lähteet
Bernard Fresson

**Bernard Fresson** (1931–2002) oli ranskalainen näyttelijä, joka työskenteli pääasiassa elokuvissa.

Reimsissä syntynyt Fresson opiskeli Lycée privé Sainte-Genevièvessä erikoistuen lakiin. Hän opiskeli myös Tania Balachovan teatteriluokalla Pariisissa ja liittyi myöhemmin Jean Vilarin kansalliseen populaariteatteriin Palais de Chaillot'ssa.

Hän debytoi Alain Resnais'n elokuvassa *[[Hiroshima, rakastettuni]]* saksalaisena sotilaana. Hänen merkittäviin elokuvarooleihinsa kuuluvat: Gilbert elokuvassa *La Prisonnière* (1968), komisario Barthelmy John Frankenheimerin elokuvassa *[[Kovaotteiset miehet 2]]* (1975), Scope Roman Polanskin elokuvassa *Le locataire* (1976), Francis elokuvassa *Garçon!* (1983), Morin elokuvassa *The Street of No Return* (1989) ja Vincent Malivert elokuvassa *Place Vendôme* (1998). Hän esiintyi myös Costa-Gavrasin elokuvassa 1969 *Z*.

Rooleistaan elokuvissa *​​Garçon!* ja *Place Vendôme*, Fresson sai César-ehdokkuuden parhaasta miessivuosasta.

Bernard Fresson valmistui HEC Parisista vuonna 1953.

## Lähteet

## Aiheesta muualla
Gnathaina

**Gnathaina** (, ; 300-luku eaa.) oli antiikin kreikkalainen hetaira, jonka lausumista nokkeluuksista Athenaios kertoo useita anekdootteja. Athenaioksen mukaan Gnathaina kirjoitti ohjeistuksen *Säännöt seurassa illastamiseen* (), joka oli kirjoitettu samaan tyyliin kuin filosofien vastaavat ohjeistukset. Se koostui 323 säkeestä. Kallimakhos luki sen mukaan kokoelmaansa *Säädösten luettelo* (). Gnathainan rakastajiin lukeutui komediakirjailija Difilos.

## Lähteet
Nealkes

**Nealkes** (, ; 200-luku eaa.) oli antiikin kreikkalainen taidemaalari. Hän toimi Sikyonissa Aratos Sikyonlaisen aikaan vuonna 245 eaa.

Plutarkhos kertoo, että kun Aratos aikoi tuhota kaikki tyrannien muotokuvat, Nealkes sai hänet heltymään ja säilyttämään Melanthioksen tekemän maalauksen, jossa esiintyi Sikyonin tyranni Aristratos. Nealkes maalasi Aristratoksen peittoon, mutta jätti muun osan maalauksesta ennalleen.

Plinius vanhempi mainitsee Nealkeen tekemät maalaukset, joista toinen esitti Afroditea ja toinen egyptiläisten ja persialaisten välistä meritaistelua. Plinius kertoo myös mielenkiintoisen tarinan eräästä kolmannesta maalauksesta.

Taidemaalari Anaksandra oli Nealkeen tytär. Myös Nealkeen värientekijä Erigonoksesta tuli taidemaalari.

## Lähteet
Neseas

**Neseas Thasoslainen** (, ; 400-luku eaa.) oli antiikin kreikkalainen taidemaalari, joka oli kotoisin Thasoksesta. Jotkut pitivät häntä Zeuksiin opettajana; toiset taas mainitsevat Zeuksiin opettajaksi Demofiloksen. Muutoin Neseaasta ei tiedetä mitään.

## Lähteet
Tórtkúl

**Tórtkúl** (, ) on kaupunki ja Tórtkúlin piirin hallinnollinen keskus Karakalpakstanin tasavallassa Uzbekistanissa. Se sijaitsee Amudarjan oikealla rannalla 170 kilometriä Nukusista kaakkoon. Kaupungissa oli 58&nbsp;200 asukasta vuonna 2016.

Venäläiset perustivat kaupungin vuonna 1873 Amudarjan departementin sotilaalliseksi ja hallintokeskukseksi. Sen nimenä oli vuoteen 1918 saakka Petroaleksandrovsk. Nimi Tórtkúl tulee neliön muotoisesta linnoituksesta.

Tórtkúl oli vuodesta 1925 lähtien Karakalpakkien autonomisen alueen pääkaupunki. Vuonna 1932 Karakalpakkien autonomisen sosialistisen neuvostotasavallan pääkaupungiksi tuli Nukus. Amudarjan ranta siirtyi lähemmäs Tórtkúlia, ja vuosina 1938–1940 vesi tuhosi kaupungin. Se siirrettiin uuteen paikkaan vuonna 1949.

Tórtkúlin kautta kulkee Nukusiin johtava maantie ja rautatie. Kaupungissa on myös lentoasema.

Kaupunki on yksi Karakalpakstanin taloudellisista ja kulttuurikeskuksista. Siellä on puuvilla-, metalli-, rakennustarvike- ja elintarviketeollisuutta. Asukkaat ovat etupäässä uzbekkeja.

## Lähteet
Holmenin kirkko

**Holmenin kirkko** voi tarkoittaa seuraavia:

* Holmenin kirkko, renessanssikirkko Kööpenhaminassa
* Holmenin kirkko, kirkko Askerin kunnassa Norjassa
* Holmenin kirkko, kirkko Sigdalin kunnassa Norjassa
Holmenin kirkko (Kööpenhamina)

**Holmenin kirkko** () on Kööpenhaminassa sijaitseva renessanssikirkko. Se valmistui vuonna 1643, ja myöhemmin siihen on lisätty kanaalinpuoleinen hautakappeli 1708 ja sakaristo 1873. Rakennuksen vanhimmat osat ovat peräisin ankkurisepän pajasta vuodelta 1563, joka muutettiin kirkoksi 1619. Holmenin kirkon historiallista arvoa korostaa, että se on säästynyt monilta kaupungissa riehuneilta tulipaloilta, minkä vuoksi siellä on tallella paljon alkuperäistä sisustusta.
## Kuvia

Holmens Kirke Copenhagen interior from above.jpg|Kirkkosali
Holmens Kirke Copenhagen altar 2.jpg|Abel Schrøderin suunnittelema alttaritaulu 1660-luvulta.
Holmens Kirke Copenhagen pulpit.jpg|Saarnastuoli

## Lähteet

## Aiheesta muualla
Pamfilos

**Pamfilos** (, ) voi viitata seuraaviin antiikin kreikkalaisiin henkilöihin:

* Pamfilos (300-luku eaa.), platonilainen filosofi
* Pamfilos, reettori
* Pamfilos, epigrammirunoilija
* Pamfilos (300-luku eaa.), kuvanveistäjä
* Pamfilos, kaivertaja
* Pamfilos (1. vuosisata/100-luku jaa.), lääkäri ja grammaatikko
* Pamfilos Aleksandrialainen, grammaatikko
* Pamfilos Amfipolislainen (toimi n. 390–350 eaa.), taidemaalari
* Pamfilos Amfipolislainen tai Sikyonlainen tai Nikopolislainen, grammaatikko
* Pamfilos Kesarealainen, presbyteeri, marttyyri ja pyhä
* Pamfilos Sisilialainen, sofisti tai grammaatikko

## Lähteet
Pasias

**Pasias** (; 200-luku eaa.) oli antiikin kreikkalainen taidemaalari. Hänen opettajansa oli Erigonos, joka oli Nealkeen oppilas. Pasias kuului sikyonlaiseen koulukuntaan ja toimi hellenistisellä kaudella noin vuonna 220 eaa. Pasiaan veli Aiginetes (tai joissakin tulkinnoissa sisar Aigineta) oli saviveistosten muottien tekijä.

## Lähteet
Luettelo Yhdysvaltain kuvernöörien virka-asunnoista

Tämä on **luettelo Yhdysvaltain kuvernöörien käymmämistä virka-asunnoista**. Suurimmalla osalla virka-asunnoilla ei ole mitään erikoista nimeä, vaan ne tunnetaan virallisesti nimellä [osavaltion nimi] kuvernöörin kartano (). 

Joissain osavaltioissa nykyinen virka-asunto on otettu käyttöön kauan sen jälkeen, kun itse kuvernöörin virka on perustettu. Viisi osavaltiota ei tarjoa kuvernöörille mitään virka-asuntoa. Alabaman kuvernöörillä on käytössään virallisesti kolme virka-asuntoa.

## Osavaltiot

## Territoriot

## Lähteet
Jarmo Tuomisto

**Jarmo Juhani Tuomisto** (s. 9. kesäkuuta 1952 Kaarina) on suomalainen oikeustieteilijä ja Turun yliopiston siviilioikeuden emeritusprofessori.

## Ura
Tuomisto valmistui Turun yliopistosta oikeustieteen kandidaatiksi vuonna 1973, oikeustieteen lisensiaatiksi vuonna 1976 ja oikeustieteen tohtoriksi vuonna 1988. Hän sai varatuomarin arvon vuonna 1977.

Tuomisto on työskennellyt Turun yliopistossa siviilioikeuden assistenttina 1976–1988, yksityisoikeuden yliassistenttina 1989–1997, siviilioikeuden virkaa tekevänä professorina 1982, 1989 ja 1994–1996 sekä siviilioikeuden professorina 1998–2016. Vuonna 2006 hänet otettiin Suomalaisen Tiedeakatemian jäseneksi.

Tuomisto on tutkinut esineoikeutta ja insolvenssioikeutta. Tuomiston yhdessä Janne Kaiston kanssa kirjoittama artikkeli *Vakuuden peräyttämisestä erityisesti factoringin näkökulmasta* palkittiin yhtenä parhaista vuonna 2018 Defensor Legis -aikakauskirjassa julkaistuista oikeustieteellisistä kirjoituksista.

## Julkaisuja
* 
* 
* 
* 
* 
* 
* 
* 
* 

## Lähteet
* 

### Viitteet

## Kirjallisuutta
*
Kita (kirjankustantamo)

**Kita** on suomalainen marginaalikirjallisuuden kustantaja, joka on perustettu vuonna 2020. Se oli osa Osuuskunta Kirjasinta vielä vuonna 2022.

## Historia

Kita perustettiin kesällä 2020 Kirjan talo - Bokens hus ry:n tuella. Koleran ja Savukeitaan lopetettua Kirjan talon toimijoilla oli herännyt ajatus perustaa Turkuun uusi kustantamo. Kitan ensimmäiseksi luovaksi päälliköksi valittiin Sara Koiranen, kustannuspäälliköksi Suvi Hirvonen ja markkinointipäälliköksi Aino Aaltonen. Ensimmäiset kolme kokoelmakirjaa Kita julkaisi vielä samana vuonna. Se päätti heti keskittyä runouteen ja muuhun marginaaliin jäävään kirjallisuuteen; kustantamon oman kuvauksen mukaan ”palaviin asioihin ja purevaan sanaan”. Linjaus tarkoitti myös sitä, että Kitassa pyrittiin etsimään käsikirjoituksia, jotka muuten olisi julkaistu omakustanteisesti tai jätetty pöytälaatikkoon. Kitan sisällä taloudelliset realiteetit tiedostettiin, eikä sen tulevaisuus ollut taattu. Sen tavoite oli pitkällä aikavälillä toimia eräänlaisena kasvattajana kirjallisuuden kentällä.

Kita eriytyi omaksi yhdistyksekseen vuonna 2024, jos kohta sen toiminnan pyörittäminen oli vielä Kirjan talon vastuulla. Pian tämän jälkeen Kita julkaisi ensimmäisen proosateoksensa, Teija Veijolan *[[Neulakapina]]n*. Kirjallisuuslehti *[[Lumooja]]ssa* kerrottiin saman kesän alussa, että Juuso Kilpeläinen ”yritti nostaa kustantamo Kitaa turkulaisten huulille”, ja Enni Rajamäki oli Kitan kustannuspäällikkö vielä ainakin sitä seuraavana syksynä. Helmikuuhun 2025 mennessä Kilpeläisestä oli tehty Kitan väliaikainen kustannuspäällikkö.

Edellä mainitut, talouteen liittyvät uhkakuvat kävivät lopulta toteen, ja kesällä 2025 Kita tunnusti, että loppu oli lähellä. Päävastuu kustantamon hengissä pitämisestä lankesi Kilpeläisen harteille, joka oli jo tässä vaiheessa sen kustannuspäällikkö. Hän avasi tien taloudellisen kannatuspohjan laajentamiselle vastikepohjaisella joukkorahoituskampanjalla.

## Julkaisut

## Lähteet
Petšenihy

**Petšenihy** () on taajama Ukrainan Harkovan alueen Tšuhujivin piirissä. Taajama sijaitsee Donetsjoen oikealla rannalla, linnuntietä runsas 52 kilometriä aluekeskus Harkovan keskustasta itäkoilliseen. Petšenihyin itäpuolella on Donetsiin rakennettu pato vesivoimaloineen. Padon ylitse johtaa paikallistie ja padon pohjoispuolelle on muodostunut Petšenihyn tekojärvi.

Tammikuun keskilämpötila on −7,4 ja heinäkuun +20,3 celsiusastetta. Keskimääräinen vuosisademäärä on 550 millimetriä.

Ennen Venäjän hyökkäyssotaa (2022–) väkiluvuksi arvioitiin 4&nbsp;957 (1.1.2022). Vuoden 2001 väestönlaskennassa taajamassa oli &nbsp; asukasta, joista enemmistö oli ukrainalaisia. Vuonna 1989 taajamaan kirjattiin 6&nbsp;446 asukasta.

## Historia
Kirjallisissa lähteissä paikkakunta on tunnettu vuodesta 1646. Paikkakunta linnoitettiin 1600-luvun puolivälissä ja siitä tuli Izjumin rykmentin kotipaikkakunta. Venäjän keisarikunnassa se oli Harkovan kuvernementin Vovtšanskin kihlakunnan alaisuudessa ollut kylä.

Kaupunkityyppisen taajaman asema sillä oli vuosina 1957-2024. Ukraina lakkautti tammikuussa 2024 kaupunkityyppisiset taajamat osana Neuvostoliittoon liittyvistä käsitteistä luopumista. 

Heinäkuun 2020 aluehallinnollisen uudistuksen seurauksena ja jo sitä ennen Petšenihy on ollut osa Tšuhujivin piiriä. 

## Lähteet

## Aiheesta muualla
Pentangle

**Pentangle** on vuonna 1967 Lontoossa perustettu brittiläinen folkyhtye. Yhtyeen alkuperäisen kokoonpanon muodostivat Jacqui McShee (laulu), Bert Jansch (kitara), John Renbourn (kitara), Danny Thompson (kontrabasso) ja Terry Cox (rummut).

Yhtye on käyttänyt sähköisiä soittimia vain harvoin. Sen musiikissa on vaikutteita kansanmusiikista ja jazzista, ja bassosoolot ja kappaleiden pitkät liveversiot vaikuttivat myös progressiivisen rockin syntyyn.

## Studioalbumit
* 
* 
* 
* 
* 
* 
* 
* 
* 
* 
* 

## Lähteet
Mia Sahlberg

**Johanna Maria (Mia) Sahlberg** (28. helmikuuta 1849 Yläne – 28. huhtikuuta 1931 Helsinki) oli suomalainen tyttökoulun perustaja ja johtaja Helsingissä ja sairaalan johtaja Venäjällä.

## Henkilöhistoria
Sahlbergin vanhemmat olivat yliopiston luonnonhistorian museon inspehtori Reinhold Ferdinand Sahlberg ja Christina Sofia Brusin. Hyönteistutkija Johan Reinhold Sahlberg oli hänen veljensä. Sahlberg kävi Heurlinin koulua Turussa 1859–1867 ja Svenska fortbildningsläroverketin 1868–1870. Matematiikan tutkinnon hän suoritti professori Lorenz Lindelöfille 1869 ja auskultoi Svenska normallyceumissa.

Sahlberg perusti Helsinkiin 1870 Emilia Backmanssonin kanssa tyttöjen yksityiskoulun, Sahlbergska skolanin. Hän oli koulun johtaja ja matematiikan ja uskonnon opettaja 1870–1889. Evankelisen sairashuoneen johtaja kreivi Pashkovin Vetoshkinon kartanossa Nižni Novgorodissa Keski-Venäjällä Sahlberg oli vuodesta 1889 vuoteen 1920, jolloin hänelle myönnettiin valtion eläke.

## Julkaisuja
* *Herrens andra ankomst: bibelstudium hållet vid Lutherinstitutet sommaren 1927*, 1927
* *Några söndagsskoletexter jämte förklaringar*, 1929

## Lähteet

## Aiheesta muualla
*